  Майя Бывальцева Россиысь МЧС-лэн элькунъя валтӥсь управлениезлэн «ВКонтакте» мерлыко вотэсысь огиназ «Кышкыттэмлыко Выль ар» онлайн-урок ортчытӥзы. Тылпу кысонъя ёзэсысь судебно-экспертной ужъюртысь ӧнерчи Дмитрий Несмелов вераз, кыӵе кызэз пуктыны кулэ, маин сое чеберъяно, озьы ик кыӵе гирляндаез бырйыны. Солэн кылъёсызъя, тылпулэсь утиськон ласянь умойгес луоз улэп кызэз пуктыны – кот писпу тыллы секытгес сётске. Нош инкуазь сярысь сюлмаськиськоды ке, басьтэ горшокын вузаськись кызэз, берло сое педло мерттыны быгатоды. Искусственной кызэз басьтыку, одно ик солэсь сертификатэз курыны но учкыны кулэ. Учконо, марлэсь со лэсьтэмын. Полипропиленлэсь медаз луы, со туж токсичной материал но туж умой ӝуа. Кышкыттэмгес луэ ПВХ материалъёслэсь лэсьтэм кыз Дмитрий Несмелов, тылпу кысонъя ёзэсысь судебно-экспертной ужъюртысь ӧнерчиУкыр бадӟым кык басьтоно ӧвӧл - пограз ке, кышкыт учыр дыръя квартираысь потонэз ӵоксаны быгатоз. Озьы ик сое гурлы, каминлы, батареялы матэ пуктыны уг яра. Со сяна, шонергес луоз гольык выж вылэ пуктыны, угось шулдыръяськон вакытэ коверез вырӟытыны но соин сэрен кызэз погыртыны быгатозы. Кызэз кагазлэсь, пенопластлэсь лэсьтэм шудонъёсын, ватаен чеберъяны уг яра. Солы матын сюсьтылъёс, бенгал тылъёс ӝутъяно ӧвӧл. Котькыӵе кыз минут куспын быдэс ӝуждаезъя тылын гомӟыны быгатэ Дмитрий Несмелов, тылпу кысонъя ёзэсысь судебно-экспертной ужъюртысь ӧнерчиГирляндаос сярысь верано ке, умойгес луоз батарейкаос вылын ужасьсэ басьтыны. Со сяна, кышкыттэмлык ласянь светодиод лампочкаос ӟечгес – соос уг ӟырдало. Кыӵе лампочкаос пуктэмын гирляндае, тодыны луоз паспортысьтыз, озьы ик рос-прос учкыса но – пушказ сӥньыс выллем векчи езэз вань ке, со ӟырдась лампочка. Саклык висъяно езлэн вилка дорысен микроконтроллер дорозь люкетэзлы. Со вылӥ напряжение улын – 220 Вольт, собере напряжениез сокем бадӟым но кышкыт ӧвӧл ни. Изоляциез куасалляськись, сӧриськымтэ луыны кулэ. Ез шуна ке, со аварийной режимлэн тодметэз Дмитрий Несмелов, тылпу кысонъя ёзэсысь судебно-экспертной ужъюртысь ӧнерчиОзьы ик ӝуатэм гирляндаез чаклатэк кельтыны уг яра. Со сяна, Выль ар чеберъяськонэз басьтыку эскерыны кулэ, кытын сое кутыны яра – корка пушкын гинэ яке урамын но. Тодэ вайытом, 12-тӥ толсуре Тол Бабайлэн Шарканысь резиденцияз нырысетӥзэ Удмуртиысь Выль ар кызэз ӝуатозы.  Тегъёс: Ижкар МЧС Удмуртия кышкыттэмлык Выльар  